

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-01/23-34

Ivanić-Grad, 18. listopada 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o proširenju djelatnosti Dječjeg vrtića Ivanić Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o proširenju djelatnosti Dječjeg vrtića Ivanić Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_ 2023. godine donijelo je

**O D L U K U**

**o proširenju djelatnosti Dječjeg vrtića Ivanić Grad**

**Članak 1.**

Gradsko vijeće razmatralo je prijedlog Dječjeg vrtića Ivanić Grad za proširenjem djelatnosti zbog nedovoljnih smještajnih kapaciteta u odnosu na broj pristiglih zahtjeva za smještajem djece u dječji vrtić u toku proteklih pedagoških godina, i to na način kako slijedi:

1. otvaranjem jedne odgojne skupine jaslične dobi, a radi obavljanja djelatnosti predškolskog odgoja i upisa većeg broja djece, u naselju Žeravinec, Ivanić-Grad, na nekretnini u vlasništvu Dječjeg vrtića Ivanić Grad (temeljem rekonstrukcije dijela prostora zgrade podružnice „Žeravinec“, Ulica Milke Trnine 2, Ivanić-Grad, upisane na zk.č.br. 1238, zk.ul.br. 2730 k.o. Ivanić-Grad kod Općinskog suda u Velikoj Gorici).

**Članak 2.**

Gradsko vijeće prihvaća prijedlog Dječjeg vrtića Ivanić Grad za proširenjem djelatnosti, i to:

1. otvaranjem jedne odgojne skupine jaslične dobi, a radi obavljanja djelatnosti predškolskog odgoja i upisa većeg broja djece, u naselju Žeravinec, Ivanić-Grad, na nekretnini u vlasništvu Dječjeg vrtića Ivanić Grad (temeljem rekonstrukcije dijela prostora zgrade podružnice „Žeravinec“, Ulica Milke Trnine 2, Ivanić-Grad, upisane na zk.č.br. 1238, zk.ul.br. 2730 k.o. Ivanić-Grad kod Općinskog suda u Velikoj Gorici).

**Članak 3.**

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o proširenju djelatnosti Dječjeg vrtića Ivanić Grad |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odredbom članka 36. stavka 1. Zakona o ustanovama (Narodne novine, broj 76/93, 29/97, 47/99, 35/08, 127/19, 151/22) propisano je da upravno vijeće ustanove donosi programe rada i razvoja ustanove, nadzire njihovo izvršavanje, odlučuje o financijskom planu i godišnjem obračunu, predlaže osnivaču promjenu djelatnosti, daje osnivaču i ravnatelju ustanove prijedloge i mišljenja o pojedinim pitanjima te donosi odluke i obavlja druge poslove određene zakonom, aktom o osnivanju i statutom ustanove.

Nadalje, odredbom članka 35. stavka 1. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) propisano je da upravno vijeće kao upravno tijelo, osim prava i obveza utvrđenih Zakonom o ustanovama:

- odlučuje o stjecanju, opterećivanju i otuđivanju nekretnina dječjeg vrtića pod uvjetima propisanim aktom o osnivanju i statutom dječjeg vrtića, uz suglasnost osnivača dječjeg vrtića,

- predlaže osnivaču statusne promjene dječjeg vrtića,

- predlaže osnivaču promjenu naziva dječjeg vrtića,

- odlučuje o upisu djece i o mjerilima upisa, uz suglasnost osnivača,

- odlučuje o zasnivanju i prestanku radnog odnosa na prijedlog ravnatelja dječjeg vrtića, sukladno ovom Zakonu,

- obavlja i druge poslove utvrđene aktom o osnivanju i statutom dječjeg vrtića.

Slijedom navedenih zakonskih odredbi i Statuta Dječjeg vrtića Ivanić Grad, Upravno vijeće Dječjeg vrtića Ivanić Grad je na svojoj 19. sjednici, održanoj 18. rujna 2023. godine, donijelo Zaključak o prijedlogu proširenja djelatnosti Dječjeg vrtića Ivanić Grad, KLASA: 025-01/23-01/01, URBROJ: 238/10-77-02-23-54, te isti uputilo osnivaču na razmatranje.

Sukladno Zaključku o prijedlogu proširenja djelatnosti Dječjeg vrtića Ivanić Grad, KLASA: 025-01/23-01/01, URBROJ: 238/10-77-02-23-54, od 18. rujna 2023. godine osnivaču se radi povećanja smještajnih kapaciteta dječjeg vrtića predlaže proširenje djelatnosti dječjeg vrtića otvaranjem jedne dodatne odgojne skupine jaslične dobi u prostoru zgrade dječjeg vrtića podružnice „Žeravinec“, u naselju Žeravinec, Ulica Milke Trnine 2, Ivanić-Grad.

Predloženim otvaranjem jedne dodatne odgojne skupine jaslične dobi u prostoru zgrade dječjeg vrtića podružnice „Žeravinec“, smještajni kapaciteti dječjeg vrtića će se povećati za dodatnih osam do četrnaest mjesta, sukladno mjerilima za broj djece u odgojno-obrazovnim skupinama propisanima Državnim pedagoškim standardom predškolskog odgoja i naobrazbe (Narodne novine, broj 63/08, 90/10, 57/22), čime će se omogućiti dodatni smještaj djece u dobi od 12 do 36 mjeseci života (jaslične dobi) u dječji vrtić.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.